Waba Maa/1935/07/10/Zooloogia muuseum ostab orawhiire perekonna
(Tk.) Teatawasti mõni aeg tagasi wiljandlane Elmar Rebane leidis Wiljandi lähedalt Matsi talu segametsast haruldasemaid Eestis elawaid loomi – orawhiiri; ema ja 5 poega. Orawhiire perekonna koju wiinud, asus ta selle eest hoolitsema mag. J. Auli näpunäidetel. Paar päewa tagasi poegis ema ja orawhiire pere suurenes 5 liikme wõrra. Üks sündinu suri, neli jäi elama. Nüüd on leidja asunud läbirääkimisse Tartu zooloogia muuseumiga ja wiimane on awaldanud nõusoleku sündinud orawhiire nelja poja äraostmiseks. Pojad wiiakse Tartu, kus nad tapetakse ja täis topitakse, mille järele täistopitult nad zooloogia muuseumi waatamiseks wälja pannakse.

1935
Zooloogia muuseum ostab orawhiire perekonna